Asentel n lɣerba ur yelli ara d amaynut di tmetti taqbaylit iwakken ad tili tmedyazt d tarkizt n umaziɣ yessefked ad illint tezrawin fell-as, llan wid id yemslayen ɣef usentel-agi n lɣerba deg tmedyazt timawit. Ma nefkad amedya ɣef umedyaz ameqran Si Muḥ Umḥend, lamaεna di tmedyazt yettwacnan i diban aṭas usentel-agi (Sliman Ɛazem, Ccix Lḥesnawi, ƐalawaZeruqi...). Ad d-naf yiwen uḥric deg udlis n MuḥmmedǦellawi4 yexdem-it ɣef usentel n lɣerba, yemeslay-d ɣef talliyin n tmetti taqbaylit i yeddren lɣerba d wamek issefran fell-as imedyazen (ladɣa deg tmedyazt yettwacnan). Ad d-naf daɣen Mouloud Mammeri5, yemslayd ɣef usentel-agi deg tmedyazt timawit d wamek yettunefken iwawal “ tamurt” deg yiḍrisen rnu ɣer wigi Racid Muxṭari6isufɣ-d yiwen udlis ɣef tezlit n lɣerba akked ƐelawaRabḥi7, yemslay-d deg tezrewt-ines n doctorat ɣef lɣerba n useggas 1945. Tassadit Yacine8 s wazal-is tewwid awal ɣef usentel-agi deg udlis-ines ɣef liḥala tettidir temeṭṭut n uɣrib.